CELEX: 31986D0451
Language: el
Date: 1986-08-13 00:00:00
Title: 86/451/ΕΟΚ: Απόφαση της Επιτροπής της 13ης Αυγούστου 1986 που αφορά την έναρξη δοκιμαστικής δράσης στην περιφέρεια Σικελίας, στην Ιταλία, προπαρασκευαστικής για την εφαρμογή των ολοκληρωμένων μεσογειακών προγραμμάτων (Το κείμενο στην ιταλική γλώσσα είναι το μόνο αυθεντικό)

Avis juridique important

|

31986D0451

86/451/ΕΟΚ: Απόφαση της Επιτροπής της 13ης Αυγούστου 1986 που αφορά την έναρξη δοκιμαστικής δράσης στην περιφέρεια Σικελίας, στην Ιταλία, προπαρασκευαστικής για την εφαρμογή των ολοκληρωμένων μεσογειακών προγραμμάτων (Το κείμενο στην ιταλική γλώσσα είναι το μόνο αυθεντικό)  

Επίσημη Εφημερίδα αριθ. L 265 της 17/09/1986 σ. 0020

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 13ης Αυγούστου 1986  που αφορά την έναρξη δοκιμαστικής δράσης στην περιφέρεια Σικελίας, στην Ιταλία, προπαρασκευαστικής για την εφαρμογή των ολοκληρωμένων μεσογειακών προγραμμάτων  (Το κείμενο στην ιταλική γλώσσα είναι το μόνο αυθεντικό)  (86/451/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας,  Εκτιμώντας:  ότι το Συμβούλιο ενέκρινε τον κανονισμό (ΕΟΚ) αριθ. 2088/85 της 23ης Ιουλίου 1985 σχετικά με τα ολοκληρωμένα μεσογειακά προγράμματα (1)·  ότι είναι αναγκαίο να γίνει έναρξη δοκιμαστικών δράσεων για να δοκιμαστούν οι μέθοδοι εφαρμογής των ολοκληρωμένων μεσογειακών προγραμμάτων με σκοπό να επιβεβαιωθεί ότι παρόμοια προγράμματα, αφού εγκριθούν, μπορούν να πραγματοποιηθούν το συντομότερο δυνατόν·  ότι οι δοκιμαστικές δράσεις συνίστανται σε μια λογική σειρά παρεμβάσεων σύμφωνων μεταξύ τους και σύμφωνων με τα προγράμματα περιφερειακής ανάπτυξης·  ότι παρόμοιες δράσεις έχουν μεγάλη σημασία για τις κοινοτικές πολιτικές·  ότι οι δοκιμαστικές δράσεις μεμονωμένες έχουν μειωμένη βαρύτητα ως προς τις προβλεπόμενες ενέργειες στο πλαίσιο των ολοκληρωμένων μεσογειακών προγραμμάτων·  ότι η Ιταλική Δημοκρατία πρότεινε στην Επιτροπή τη θέσπιση μιας προπαρασκευαστικής δοκιμαστικής δράσης για την εφαρμογή των ολοκληωμένων μεσογειακών προγραμμάτων στη Σικελία, στην Ιταλία·  ότι, στις 27 Αυγούστου 1985, η Επιτροπή αποφάσισε, ως προς τις αρχές, μια δοκιμαστική δράση προπαρασκευαστική των ολοκληρωμένων μεσογειακών προγραμμάτων, που θα πρέπει ήδη να καθοριστεί αργότερα με κάθε λεπτομέρεια, και έχει ήδη εγκρίνει με την ευκαιρία αυτή κονδύλι για ενέργειες με προτεραιότητα·  ότι αυτή τη στιγμή μπορούν να καθοριστούν λεπτομέρειες αυτού του είδους·  ότι είναι αναγκαίο να συντονιστεί η δοκιμαστική δράση με το ολοκληρωμένο μεσογειακό πρόγραμμα για τη συγκεκριμένη περιφέρεια ή ζώνη·  ότι η εν λόγω δοκιμαστική δράση αφορά μια περιοχή η οποία παρουσιάζει αναπτυξιακά προβλήματα ανάλογα με εκείνα που επιδιώκεται να επιλύσουν τα ολοκληρωμένα μεσογειακά προγράμματα ·  ότι η εν λόγω δοκιμαστική δράση, για να έχει αποτελέσματα, πρέπει να έλθει εις πέρας με τη σύμφωνη γνώμη των εθνικών αρχών του ενδιαφερόμενου κράτους μέλους και σε στενή συνεργασία με τις αρμόδιες περιφερειακές και τοπικές αρχές,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στην περιφέρεια Σικελίας της Ιταλίας θεσπίζεται δοκιμαστική δράση προπαρασκευαστική της εφαρμογής των ολοκληρωμένων μεσογειακών προγραμμάτων. Οι λεπτομέρειες αυτής της δοκιμαστικής δράσης αντιγράφονται στο παράρτημα 1.  Άρθρο 2  Η πραγματοποίηση της δοκιμαστικής δράσης εξετάζεται περιοδικά από την Επιτροπή σε συνεργασία με το ενδιαφερόμενο κράτος μέλος με σκοπό ν' αποφασίζεται εάν και κατά πόσο το παράρτημα 1 πρέπει να τροποποιηθεί.  Ιδιαίτερα, με στόχο να εξασφαλιστεί ο αναγκαίος συντονισμός ανάμεσα στην παρούσα δράση και αυτό καθαυτό το ολοκληρωμένο μεσογειακό πρόγραμμα, η Επιτροπή θα κρίνει εάν και κατά πόσο είναι απαραίτητο να εμπίπτουν στο πρόγραμμα αυτό οι παρεμβάσεις -αντικείμενο της παρούσας απόφασης- που δεν έχουν ακόμη πραγματοποιηθεί τη στιγμή της έναρξης ισχύος του ίδιου του προγράμματος.  Εφόσον η Επιτροπή αποφασίσει οι παρεμβάσεις που αναφέρονται στην προηγούμενη παράγραφο να συγχωνευθούν με το ολοκληρωμένο πρόγραμμα, ως ημερομηνία αυτής της απόφασης υπολογίζεται από την άποψη της απόδοσης λογαριασμού το τέλος της δοκιμαστικής δράσης.  Άρθρο 3  Η δοκιμαστική δράση πραγματοποιείται βάσει ειδικών αποφάσεων της Επιτροπής που αφορούν τις επί μέρους παρεμβάσεις από τις οποίες αποτελείται. Οι εν λόγω αποφάσεις καθορίζουν το περιεχόμενο των παρεμβάσεων, τη συνεισφορά της Κοινότητας και τους όρους πραγματοποίησής τους. Στο παράρτημα 2 σημειώνονται οι γενικοί όροι που πρέπει να πληρούνται για την έγκριση των επί μέρους αποφάσεων.  Άρθρο 4  Σε τρεις μήνες από την ημερομηνία που αναφέρεται στην παράγραφο 3 του άρθρου 2 ή από τη συμπλήρωση των παρεμβάσεων που απαρτίζουν τη δοκιμαστική δράση, το ενδιαφερόμενο κράτος μέλος αποστέλλει στην Επιτροπή πέντε αντίγραφα της έκθεσης επί των αποτελεσμάτων της δοκιμαστικής δράσης, χρήσιμων για τους στόχους της εφαρμογής των ολοκληρωμένων μεσογειακών προγραμμάτων.  Άρθρο 5  Συνίσταται διοικητική Επιτροπή με σύμφωνη γνώμη της Επιτροπής και των ενδιαφερόμενων εθνικών, περιφερειακών και τοπικών αρχών του κράτους μέλους, με σκοπό τον έλεγχο της πραγματοποίησης της δοκιμαστικής δράσης. Οι αρχές αυτές, σε συνεργασία με την Επιτροπή, λαμβάνουν τα υπόλοιπα διοικητικά μέτρα που είναι αναγκαία για κάθε διοικητικό επίπεδο.  Άρθρο 6  Η συνδρομή που αποφασίζει η Επιτροπή υπέρ μιας δοκιμαστικής δράσης δεν δεσμεύει την Κοινότητα για την οριστική επιλογή των ζωνών όπου θα εφαρμοστούν τα ολοκληρωμένα μεσογειακά προγράμματα.  Άρθρο 7  Η παρούσα απόφαση απευθύνεται στην Ιταλική Δημοκρατία.  Βρυξέλλες, 13 Αυγούστου 1986.  Για την Επιτροπή  Nicolas MOSAR  Μέλος της Επιτροπής  (1) ΕΕ αριθ. L 197 της 27. 7. 1985, σ. 1.  ΠΑΡΑΡΤΗΜΑ 1  ΔΟΚΙΜΑΣΤΙΚΗ ΔΡΑΣΗ ΠΡΟΠΑΡΑΣΚΕΥΑΣΤΙΚΗ ΤΩΝ ΟΛΟΚΛΗΡΩΜΕΝΩΝ ΜΕΣΟΓΕΙΑΚΩΝ ΠΡΟΓΡΑΜΜΑΤΩΝ ΣΤΗ ΖΩΝΗ ΤΩΝ NEBRODI, ΠΕΡΙΦΕΡΕΙΑ ΣΙΚΕΛΙΑΣ, ΣΤΗΝ ΙΤΑΛΙΑ  1. ΤΙΤΛΟΣ  Δοκιμαστική δράση προπαρασκευαστική των ολοκληρωμένων μεσογειακών προγραμμάτων στη ζώνη των Nebrodi, περιφέρεια Σικελίας, στην Ιταλία.  2. ΠΕΡΙΓΡΑΦΗ ΤΗΣ ΖΩΝΗΣ  Η περιοχή Nebrodi περιλαμβάνει 32 κοινότητες, έκτασης 1 600 km2, με πληθυσμό 100 000 κατοίκους. Ο ενεργός πληθυσμός είναι 38 000 άτομα, από τα οποία 7 500 άνεργοι και 5 500 άνεργοι που αναζητούν μια πρώτη εργασία.  Το 51 % των ενεργών μόνιμων κατοίκων ασχολείται με τη γεωργία, το 21 % απασχολείται στη βιομηχανία, το 12 % στο εμπόριο, στις μεταφορές και τις επικοινωνίες, το 11 % στον τριτογενή τομέα και το 5 % στη δημόσια διοίκηση.  Η χρησιμοποιούμενη γεωργική έκταση (SAU) είναι 96 670 ha από τα οποία τα 44 000 είναι λειμώνες, 26 000 ετήσιες καλλιέργειες και 25 000 μόνιμες καλλιέργειες.  Η κτηνοτροφία είναι σημαντική: 59 000 βοοειδή, 41 000 αιγοειδή και πρόβατα και 2 000 ιπποειδή.  Οι καστανεώνες αντιπροσωπεύουν το ήμισυ των μόνιμων καλλιεργειών, οι αγρότες όμως έχουν έλλειψη κατάλληλου εξοπλισμού για τη συγκομιδή και την κατεργασία.  Τα κύρια προβλήματα της γεωργίας είναι:  - η έλλειψη άρδευσης,  - ο κατακερματισμός των ιδιοκτησιών,  - οι ανεπαρκείς δομές για την αξιοποίηση των γεωργικών προϊόντων.  Στον δευτερογενή τομέα κυριαρχούν οι βιοτεχνικές εκμεταλλεύσεις: 308 επιχειρήσεις με 995 απασχολούμενους στην οικοδομή. Στους υπόλοιπους κλάδους υπάρχουν 853 επιχειρήσεις με 3 300 υπαλλήλους.  Στον τριτογενή τομέα υπάρχουν 305 μονάδες με 1 016 υπάλληλους.  Η δοκιμαστική δράση αφορά ένα τμήμα της περιοχής Nebrodi: 20 περίπου κοινότητες.  3. ΣΤΟΧΟΙ ΤΗΣ ΔΟΚΙΜΑΣΤΙΚΗΣ ΔΡΑΣΗΣ  α) Αύξηση του εισοδήματος και βελτίωση των συνθηκών ζωής για να παραμείνει ο πληθυσμός, ιδίως οι νέοι, ούτως ώστε ν' αποφευχθεί η διαδικασία ερήμωσης, η οποία ήδη είναι σε προχωρημένο στάδιο στη ζώνη αυτή.  β) Αύξηση της παραγωγικότητας, ιδίως στον γεωργικό τομέα (με πλήρη επαγρύπνηση σε ό,τι αφορά την προστασία του περιβάλλοντος):  - οργανώνοντας ορθολογικά την καστανοκαλλιέργεια με αύξηση της ισχύουσας παραγωγικότητας δύο ή τρεις φορές ανά εκτάριο (600 - 700 kg ανά ha) και με μείωση περίπου στο ήμισυ των σημερινών δαπανών παραγωγής·  - αναπτύσσοντας την κτηνοτροφία, με αύξηση δύο ή τρεις φορές της ισχύουσας αναλογίας ζώων ανά εκτάριο (150 - 200 kg ανά ha)·  - εφαρμόζοντας τα αποτελέσματα των ερευνών στον τομέα των νέων καλλιεργειών (ιδίως του τζιτζύφου), ώστε ν' αντικαταστιθούν οι πλεονασματικές καλλιέργειες.  γ) Παροχή συμβούλευσης και υπηρεσιών για τεχνική υποστήριξη της πραγματοποίησης των προτεινόμενων παρεμβάσεων.  δ) Δημιουργία δομών για την εκ νέου προώθηση των αγροτουριστικών παραγωγικών δραστηριοτήτων που συνδέονται με τη γεωργία.  ε) Δημιουργία 200 περίπου θέσεων εργασίας ανάλογα με την ανάπτυξη των αγροτικών και μη τομέων μέσω των προτεινόμενων παρεμβάσεων.  4. ΠΡΟΤΕΙΝΟΜΕΝΕΣ ΠΑΡΕΜΒΑΣΕΙΣ  4.1. Αγρο-ζωοτεχνικός τομέας  4.1.1. Βασική μονάδα προπολλαπλασιασμού σπόρων χορτονομών, συμπεριλαμβανομένου και εργαστηρίου ανάλυσης για τα εδάφη και τη βλαστιτική ικανότητα (50 ha).  Ενδιαφερόμενη περιοχή: Monte Polverello, ανατολική περιοχή των Nebrodi.  Για την εξυπηρέτηση των περιοχών των κοινοτήτων Montalbano Elicona, Floresta, S. Domenica Vittoria, Raccuia, Veria, S. Piero Patti, Tortorici. 4.1.2. Κέντρο προπαρασκευής - επιλογής και εμπορίας εκλεκτών σπόρων, στο Montalbano Elicona.  4.1.3. Βασική μονάδα για αποκατάσταση ζώων 2 227 m2 ενδιαφερόμενη περιοχή: Montalbano Elicona, Floresta, Tortorici, Mistretta, Roccella Valdemone.  4.1.4. Βασικές μονάδες για τη συλλογή και διανομή ύδατος προς άρδευση. Κοινότητες Montalbano Elicona, Floresta, S. Domenica Vittoria, Tortorici, Militello Rosmarino.  4.1.5. Κέντρο αξιοποίησης των τυπικών φρέσκων τυροκομικών προϊόντων: mozzarelle, provoline, ricotta, uncata.  Ενδιαφερόμενες περιοχές: Montalbano Elicona, Floresta, Tortorici Mistretta, Roccella Valdemone.  4.1.6. Κέντρο αξιοποίησης του κατσικίσιου γάλακτος στις κοινότητες Montalbano Elicona, Roccella, Tortorici, Mistretta.  4.1.7. Δημιουργία κέντρου μηχανοποίησης της χορτοκαλλιέργειας.  Περιοχή της κοινότητας Montalbano Elicona,, η κοινότητα Tortorici.  4.2. Τεχνική αρωγή  Η υλοποίηση των προβλεπόμενων στη δοκιμαστική δράση έργων εμπεριέχει δυσκολίες οφειλόμενες στους νεωτερισμούς που εισάγονται στους διάφορους τομείς. Για να γίνει η πρόληψη παρόμοιων δυσκολιών, μπορούν να κληθούν και ιδιωτικοί σύμβουλοι, με συγκεκριμένες παραγγελίες περιορισμένης διάρκειας (υπολογισμός κόστους: 7 τεχνικοί  x  12 μήνες  x  2,5 εκατομμύρια ιταλικές λίρες το μήνα).  4.3. Μικρές εκμεταλλεύσεις  4.3.1. Μονάδα παραγωγής δικτύων από πλατίνα για τη συγκομιδή καστάνων, ελαιών. Άμεση χρησιμοποίηση και εμπορία τους.  S. Piero Patti - S. Fratello - Montalbano Elicona - S. Domenica Vittoria.  4.3.2. Μονάδα παραγωγής και εμπορίας ζεολίθου για γεωργική χρήση. S. Agata Militello.  4.4. Αγροτουρισμός  4.4.1. Κέντρο εκθέσεως και εμπορίας τυπικών βιοτεχνικών προϊόντων. Monte Soro, Biviere.  4.4.2. Κατασκευή εξοπλισμένου κατασκευαστικού χώρου στο Monte Soro, Biviere, 20 000 m2.  4.4.3. Αναστήλωση τυπικών εξοχικών για τον αγροτουρισμό. Monte Soro, Biviere, Mistretta, Caronia.  4.5. Εναλλακτική ενέργεια  Παραγωγή και χρησιμοποίηση εναλλακτικής ενέργειας, σε συνδυασμό με τις δομές υποδοχής του ζωο-τεχνικού και τουριστικού τομέα.  5. ΔΙΑΡΚΕΙΑ  Από 27 Αυγούστου 1985 έως 27 Αυγούστου 1987, εκτός όσων αναφέρονται στο άρθρο 2 παράγραφοι 2 και 3 της παρούσας απόφασης.  6. ΥΠΕΥΘΥΝΕΣ ΑΡΧΕΣ  Για το συντονισμό:  - Υπουργικό Γραφείο για το συντονισμό των κοινοτικών πολιτικών, Ρώμη·  - Περιφέρεια Σικελίας.  Για την εκτέλεση: Περιφέρεια Σικελίας ή/και εξουσιοδοτημένοι φορείς  7. ΥΠΟΛΟΓΙΣΜΟΣ ΔΑΠΑΝΩΝ ΚΑΙ ΧΡΗΜΑΤΟΔΟΤΗΣΗΣ  Βλέπε συνημμένο πίνακα (1).  (1) Σαν υπάρχοντα μέσα εννοούνται το Ευρωπαϊκό Ταμείο Περιφερειακής Ανάπτυξης, το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού, και το Ευρωπαϊκό Κοινωνικό Ταμείο.  ΠΡΟΠΑΡΑΣΚΕΥΑΣΤΙΚΗ ΔΟΚΙΜΑΣΤΙΚΗ ΔΡΑΣΗ ΣΤΗ ΖΩΝΗ NEBRODI, ΠΕΡΙΦΕΡΕΙΑ ΣΙΚΕΛΙΑΣ, ΣΤΗΝ ΙΤΑΛΙΑ  1.2.3,4.5,6.7,8.9,10 //  //  //  //  //  //  // Παρεμβάσεις   // Συνολικές δαπάνες   // Υπάρχοντα  μέσα   // Κονδύλι 550   // Χρηματοδότηση από  το δημόσιο   // Συμμετοχή δικαιούχων   //  //  //  // 1.2.3.4.5.6.7.8.9.10 //  // (σε χιλιάδες ECU)   // σε χιλιάδες ECU   // %   // σε χιλιάδες ECU   // %   // σε χιλιάδες ECU   // %   // σε χιλιάδες ECU   // %   //    //  //   //   //   //   //   //   //   //   // Αγρο-ζωοτεχνικός τομέας   //   //   //   //   //   //   //   //   //   // 1. Προπολλαπλασιασμός σπόρων χορτονομής και εργαστήριο ανάλυσης  // 560   // -   //   // 336   // 60   // 224   // 40   // -  // -   // 2. Επιλογή-εμπορία εκλεκτών σπόρων   // 149,36  // 74,68   // 50   // 13,44   // 9   // 23,9   // 16  // 37,34   // 25   // 3. Βασική μονάδα αποκατάστασης ζώων (1)  // 2 422,7   // 1 211,35   // 50   // 242,27   // 10  // 751,04   // 31   // 218,04   // 9   // 4. Συλλογή της διανομής ύδατος για άρδευση   // 932   // 466   // 50   // 93,2   // 10   // 372,8   // 40   // -   // -   // 5. Κέντρο αξιοποίησης φρέσκων τυροκομικών προϊόντων   // 1 129,2  // 564,6   // 50   // 101,63   // 9   // 180,67   // 16  // 282,3   // 25   // 6. Κέντρο αξιοποίησης κατσικίσιου γάλακτος   // 376,4   // 188,2   // 50   // 33,88   // 9  // 60,22   // 16   // 94,10   // 25   // 7. Κέντρο μηχανοποίησης χορτοκαλλιέργειας   // 321,13   // -   // -   // 192,68   // 60   // 102,76   // 32   // 25,69   // 8   // 8. Τεχνική αρωγή   // 142,56   // -   // -   // 71,28   // 50  // 71,28   // 50   // -   // -   // Μικρές εκμεταλλεύσεις  //   //   //   //   //   //   //   //   //   // 9. Παραγωγή δυκτύων από plt.   // 1 605,63   // 521,83   // 32,5  // 160,56   // 10   // 521,83   // 32,5   // 401,41   // 25 (2)   // 10. Παραγωγή ζεολίθου   // 672,12   // 218,44  // 32,5   // 67,21   // 10   // 218,44   // 32,5   // 168,03  // 25 (2)   // Αγροτουρισμός   //   //   //   //   //   //  //   //   //   // 11. Κέντρο έκθεσης της πώλησης προϊόντων  // 98,44   // 44,79   // 45,5   // 8,96   // 9,1   // 35,83  // 36,4   // 8,86   // 9   // 12. Camping με εξωτερικό εξοπλισμό   // 441,3   // 220,65   // 50   // 44,13   // 10  // 176,52   // 40   // -   // -   // Camping με εσωτερικό εξοπλισμό   // 441,3   // 132,39   // 30   // 44,13   // 10  // 264,78   // 60   // -   // -   // 13. Αναστήλωση τοπικών εξοχικών (1)   // 627,32   // 313,66   // 50   // 62,73   // 10   // 194,47   // 31   // 56,46   // 9   // Υποδομές   //   //  //   //   //   //   //   //   //   // 14. Παραγωγή και χρησιμοποίηση εναλλακτικής ενέργειας   // 858,83   // 429,42  // 50   // 85,88   // 10   // 343,53   // 40   // -   // -  // Δράσεις χρηματοδοτούμενες βάσει της απόφασης της 27ης Αυγούστου 1985 (C 1417/3)   //   //   //   //   //   //   //  //   //   // 15. Φυρώριο (3)   // 240   // -   // -   // 120  // 50   // 120   // 50   // -   // -   // 16. Εφαρμογές έρευνας για τα τζίτζυφα (3)   // 200   // -   // -   // 100  // 50   // 100   // 50   // -   // -   // 17. Απρόβλεπτες γενικές δαπάνες για τις δράσεις 15 και 16   // 44,21   //   //  //   //   // 44,21   // 100   //   //   //    //   //   //  //   //   //   //   //   //   // Σύνολο   // 11 262,5   // 4 386,01   //   // 1 777,98   //   // 3 806,28   //   // 1 292,23   //   //    //   //   //   //   //  //   //   //   //  (1) Η συνεισφορά του ΕΓΤΠΕ, τμήμα Προσανατολισμού, θα χορηγηθεί μέσα στα όρια που προβλέπονται από τον κανονισμό (ΕΟΚ) αριθ. 797/85.  (2) Ο δικαιούχος προβλέπει για την αίτηση κοινοτικών δανείων.  (3) Οι συνεισφορές για τη δράση αυτή έχουν ήδη χορηγηθεί εξ ολοκλήρου με την απόφαση της 27ης Αυγούστου 1985.  ΠΑΡΑΡΤΗΜΑ 2  ΓΕΝΙΚΟΙ ΟΡΟΙ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ ΓΙΑ ΤΗΝ ΕΓΚΡΙΣΗ ΤΩΝ ΕΙΔΙΚΩΝ ΑΠΟΦΑΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3  1. Για τις παρεμβάσεις που εκτίθενται στο παράρτημα 1 σημείο 7, στις οποίες συνεισφέρει η Κοινότητα με χρηματοδοτήσεις που προέρχονται εξ ολοκλήρου από πιστώσεις βάσει του κονδυλίου 550 του κοινοτικού προϋπολογισμού, μπορεί να εγκριθεί ειδική απόφαση κατά την έννοια του άρθρου 3, αφού ληφθούν υπόψη τα μέσα που διατίθενται από τον προϋπολογισμό.  2. Για τις παρεμβάσεις που εκτίθενται στο παράρτημα 1 σημείο 7, στις οποίες συνεισφέρει η Κοινότητα, στο μεσοδιάστημα, με πιστώσεις από το κονδύλι 550 του κοινοτικού προϋπολογισμού και πιστώσεις από τα κοινοτικά ταμεία ή δράσεις, ιδίως από το Ευρωπαϊκό Γεωργικό Ταμείο Προσανατολισμού και Εγγυήσεων, το Ευρωπαϊκό Κοινωνικό Ταμείο και το Ευρωπαϊκό Ταμείο Περιφερειακής Ανάπτυξης, η απόφαση να χρησιμοποιηθούν οι πιστώσεις που εντάσσονται στο κονδύλι 550 θα ληφθεί χωριστά και μετά την έγκριση καθεμιάς από τις παρεμβάσεις ανάλογα με τους όρους που καθορίστηκαν για το εν λόγω ταμείο ή δράση και αφού ληφθούν υπόψη τα μέσα που διατίθενται από τον προϋπολογισμό.  3. Για την υποβολή των αιτήσεων με τις οποίες ζητείται η κοινοτική συνεισφορά μέσω των ταμείων ή των δράσεων που αναφέρονται στο σημείο 2, υπεύθυνη είναι η Ιταλική Δημοκρατία για την προτεραιότητα που θα προσδώσει σε κάθε επιχείρηση, σύμφωνα με το χρονοδιάγραμμα των πληρωμών που αναφέρεται στο παράρτημα 1.